
АНАЛИЗ 
на дейности по иновация – JUMP MATH 

През учебната 2020/2021 година, с учениците от първи, втори и пети  клас се използват иновативни методи и подходи при преподаване и въвеждане на нови знания и понятия в часовете по математика.
I.Системата, е много достъпна и интересна за учениците. В типичния урок по JUMP учителят работи с целия клас, за да преведе учениците през процеса на „насочвано откривателство“ ,като им позволява да адаптират урока към своето ниво на разбиране.
В часовете по JUMP Математика ,първокласниците по иновативен начин се учат да броят и смятат. Използването на неща от бита, като кутийки с мед, химикалки, линии и много други неща ги карат по лесен и интересен начин да навлязат в света на математиката. Часовете са провокирани от ежедневието и това спомага за по-лесното овладяване на ключовите компетентности .
Решавайки задачите неусетно преминават към по – сложни уравнения. Лекотата с която се справят ги мотивира да продължават със следващите. Бързо разбраха и усвоиха събирането с преминаване на десетиците с уроците за прегрупиране. 

II.Решаването на задачи с флаш – карти, и мисловни карти се превърна в любима математическа игра за второкласниците. Пъстрите карти помогнаха за усвояването на действията умножение и деление. Начина на представяне на задачите е достъпен за децата. Само с един поглед и веднага се ориентират какво трябва да направят.

III.Друг метод на преподаване е груповата работа. Учениците се разполагат в кръг и им се раздават празни листчета. Всеки измесля по пет задачи със събиране, изваждане, умножение и деление. След това листчетата се предават на следващият ученик по посока на часовниковата стрелка, за да решат задачите. След като всички са готови отново предават листчетата с решените задачи на следващия ученик, отново по посока на часовниковата стрелка за проверка. Така учениците влизат в няколко роли. Първо сами съставят задачи. След това решават и третата роля е на проверяващ.

